ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ

ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨᱼᱯᱟᱹᱪᱷᱤᱢ ᱚᱱᱪᱚᱞ ᱨᱟᱡᱽᱥᱟᱦᱤ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱨᱟᱡᱽᱥᱟᱦᱤ ᱯᱚᱱᱚᱛ ᱨᱮᱭᱟᱜ ᱱᱚᱸᱼᱳᱭᱟ ᱦᱚᱱᱚᱛ ᱫᱚ ᱱᱚᱵᱟᱵᱽᱜᱚᱸᱡᱽ ᱟᱨᱦᱚᱸ ᱪᱟᱯᱟᱭ ᱦᱚᱸᱠᱚ ᱢᱮᱛᱟᱣᱼᱟᱜ ᱜᱮᱭᱟ᱾ ᱵᱷᱟᱨᱚᱛ ᱫᱤᱥᱟᱹᱢ ᱯᱚᱱᱚᱛ ᱨᱮᱭᱟᱜ ᱱᱤᱭᱟᱹ ᱫᱚ ᱢᱟᱞᱫᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱚᱝᱥᱚ ᱛᱟᱦᱮᱸ ᱠᱟᱱᱟ᱾ ᱑᱙᱔᱗ ᱥᱮᱨᱢᱟ ᱱᱤᱭᱟᱹ ᱢᱟᱞᱫᱟ ᱠᱷᱚᱱ ᱦᱟᱹᱴᱤᱧ ᱠᱟᱛᱮᱜ ᱯᱩᱨᱩᱵᱽ ᱯᱟᱠᱤᱥᱛᱷᱟᱱ ᱨᱮᱭᱟᱜ ᱚᱝᱥᱚ ᱦᱩᱭ ᱞᱮᱱᱟ ᱟᱨ ᱨᱟᱡᱽᱥᱟᱦᱤ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱢᱚᱦᱟᱠᱩᱢᱟ ᱠᱚ ᱢᱮᱛᱟ ᱞᱮᱫᱟ᱾ ᱑᱙᱘᱔ ᱥᱮᱨᱢᱟ ᱨᱮ ᱱᱤᱭᱟᱹ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱠᱮᱫᱟ᱾ ᱟᱭᱢᱟ ᱦᱚᱲᱜᱮ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱫᱚ "ᱩᱞ ᱫᱤᱥᱟᱹᱢ"  ᱦᱚᱸᱠᱚ ᱢᱮᱛᱟᱣᱼᱟᱜ ᱜᱤᱭᱟ᱾

ᱱᱟᱜᱟᱢ
᱑,᱗᱔᱔ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱢᱮᱱᱟᱜᱼᱟ ᱵᱟᱝᱞᱟᱫᱮᱥ ᱢᱟᱱᱪᱤᱛᱟᱹᱨ ᱨᱮᱭᱟᱜ ᱮᱠᱟᱞ ᱯᱟᱹᱪᱷᱤᱢ ᱛᱮ᱾ ᱟᱨ ᱯᱩᱨᱩᱵᱽ ᱫᱚ ᱨᱟᱡᱽᱥᱟᱦᱤ ᱟᱨ ᱱᱚᱶᱜᱟ ᱦᱚᱱᱚᱛ, ᱩᱛᱟᱹᱨ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱟᱹᱪᱷᱤᱢ ᱵᱚᱝᱜᱚ ᱢᱟᱞᱫᱟ, ᱫᱟᱹᱠᱷᱤᱱ ᱫᱚ ᱯᱟᱫᱢᱟ ᱜᱟᱰᱟ ᱟᱨ ᱰᱷᱟᱨᱚᱛ ᱨᱮᱭᱟᱜ ᱢᱩᱨᱥᱤᱵᱟᱫ ᱦᱚᱱᱚᱛ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱪᱟᱯᱟᱭ ᱱᱚᱵᱟᱵᱽᱜᱚᱸᱡ ᱨᱮᱭᱟᱜ ᱕(ᱢᱚᱬᱮ) ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱥᱚᱫᱚᱨ ᱩᱯᱚᱡᱮᱞᱟ
ᱜᱚᱢᱚᱥᱛᱟᱯᱩᱨ ᱩᱯᱚᱡᱮᱞᱟ
ᱱᱟᱪᱚᱞ ᱩᱯᱚᱡᱮᱞᱟ
ᱵᱷᱚᱞᱟᱦᱟᱴ ᱩᱯᱚᱡᱮᱞᱟ
ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ

ᱯᱷᱮᱵᱟᱛ

 ᱥᱟᱹᱠᱷᱭᱟᱹᱛ